નવી દિલ્હી- મોદી સરકારે તીન તલાકને ગુનો ગણાવી તેના માટે સજાની જોગવાઈ કરતું વિધેયક લોકસભામાં રજૂ કરી દીધું છે. જેને સર્વાનુમતે પાસ કરી દેવામાં આવ્યું છે. આ વિધેયકને ‘ધ મુસ્લિમ વીમેન પ્રોટેક્શન ઓફ રાઈટ્સ ઈન મેરેજ એક્ટ’ નામ આપવામાં આવ્યું છે. મહત્વની વાત એ છે કે, લોકસભામાં મુખ્ય વિરોધ પક્ષ કોંગ્રેસે આ વિધેયકને લઈને સરકારનું સમર્થન કર્યું છે. મુસ્લિમ પર્સનલ લો બોર્ડની અપેક્ષાથી વિપરિત કોંગ્રેસે તીન તલાકના વિધેયકનું સમર્થન કરવાનો નિર્ણય લીધો હતો.